ข้อกำหนดคณะกรรมการกองทุนเพื่อการบริหารจัดการการทำงานของคนต่างด้าวว่าด้วยหลักเกณฑ์วิธีการ และเงื่อนไขของการใช้จ่ายเงินของกองทุนเพื่อการบริหารจัดการการทำงานของคนต่างด้าวพ.ศ.๒๕๖๐ อาศัยอำนาจตามความในมาตรา ๘๑ (๒)แห่งพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ คณะกรรมการกองทุนเพื่อการบริหารจัดการการทำงานของคนต่างด้าวจึงออกข้อกำหนดไว้ ดังต่อไปนี้ข้อ ๑ข้อกำหนดนี้เรียกว่า ข้อกำหนดคณะกรรมการกองทุนเพื่อการบริหารจัดการการทำงานของคนต่างด้าวว่าด้วยหลักเกณฑ์ วิธีการ และเงื่อนไขของการใช้จ่ายเงินของกองทุนเพื่อการบริหารจัดการการทำงานของคนต่างด้าวพ.ศ. ๒๕๖๐ข้อ ๒[๑]ข้อกำหนดให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อกำหนดนี้กองทุน หมายความว่ากองทุนเพื่อการบริหารจัดการการทำงานของคนต่างด้าวคณะกรรมการกองทุน หมายความว่าคณะกรรมการกองทุนเพื่อการบริหารจัดการการทำงานของคนต่างด้าวหน่วยงาน หมายความว่าหน่วยงานของรัฐหรือองค์กรเอกชน ที่เสนอโครงการหรือแผนงานในการดำเนินการบริหารจัดการเกี่ยวกับการทำงานการจัดสวัสดิการ การศึกษา การสาธารณสุข และการให้ความคุ้มครองด้านแรงงานแก่คนต่างด้าวองค์กรเอกชน หมายความว่านิติบุคคลหรือคณะบุคคลที่ดำเนินกิจกรรมโดยไม่มุ่งหวังผลกาไรทางเศรษฐกิจหรือมุ่งหวังผลทางการเมืองที่ได้รับอนุญาตจากหน่วยงานภาครัฐในประเทศไทยโดยมีวัตถุประสงค์ในการดำเนินการเกี่ยวกับการจัดสวัสดิการ การศึกษา การสาธารณสุขและหรือการให้ความช่วยเหลือด้านแรงงานแก่คนต่างด้าวอธิบดี หมายความว่าอธิบดีกรมการจัดหางานข้อ ๔ การใช้จ่ายเงินกองทุนให้เป็นไปตามวัตถุประสงค์ดังนี้(๑)ช่วยเหลือคนต่างด้าวซึ่งเข้ามาทำงานตามพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ ที่ถูกละเมิดสิทธิตามกฎหมายด้านแรงงาน(๒) ส่งคนต่างด้าวกลับออกไปนอกราชอาณาจักร(๓) ช่วยเหลือและอุดหนุนหน่วยงานของรัฐ หรือองค์กรเอกชนที่เสนอโครงการหรือแผนงานในการดำเนินการบริหารจัดการเกี่ยวกับการทำงานการจัดสวัสดิการ การศึกษา การสาธารณสุข และการให้ความคุ้มครองด้านแรงงานแก่คนต่างด้าว(๔)คืนให้แก่คนต่างด้าวที่ส่งเงินเข้ากองทุนเพื่อการส่งคนต่างด้าวกลับออกไปนอกราชอาณาจักรตามพระราชบัญญัติการทำงานของคนต่างด้าว พ.ศ. ๒๕๕๑และเป็นค่าใช้จ่ายเกี่ยวกับการดำเนินการดังกล่าว(๕) บริหารกองทุน(๖) บริหารจัดการการทำงานของคนต่างด้าวตามพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ทั้งนี้การใช้จ่ายเงินกองทุนให้เป็นไปตามที่คณะกรรมการกองทุนพิจารณาให้ใช้จ่ายตามความจำเป็นและความเหมาะสมข้อ ๕การจัดสรรเงินเพื่อคืนเงินให้แก่คนต่างด้าวที่ส่งเงินเข้ากองทุนเพื่อการส่งคนต่างด้าวกลับออกไปนอกราชอาณาจักรตามพระราชบัญญัติการทำงานของคนต่างด้าวพ.ศ. ๒๕๕๑ ตามข้อ ๔ (๔) ทั้งในส่วนกลางและส่วนภูมิภาคโดยให้เปิดบัญชีเงินฝากกับธนาคารของรัฐหรือธนาคารพาณิชย์ประเภทออมทรัพย์ ชื่อบัญชี กองทุนเพื่อการบริหารจัดการการทำงานของคนต่างด้าว (เพื่อคืนคนต่างด้าว) ของ (ชื่อหน่วยงานที่ได้รับการจัดสรร) เพื่อรับและจ่ายเงินประกันค่าใช้จ่ายในการส่งคนต่างด้าวกลับออกไปนอกราชอาณาจักรคืนให้แก่คนต่างด้าวภายในวงเงินที่คณะกรรมการกองทุนอนุมัติข้อ ๖การจัดสรรเงินกองทุนเพื่อใช้จ่ายในการบริหารจัดการเกี่ยวกับการทำงานของคนต่างด้าวตามข้อ๔ (๑) (๒) (๓) (๕) และ (๖) ให้ดำเนินการตามแนวทางและหลักเกณฑ์ ดังต่อไปนี้(๑) ให้หน่วยงานที่ประสงค์ขอรับการจัดสรรเงินจากกองทุน จัดทำข้อเสนอประกอบด้วยยุทธศาสตร์การดำเนินงาน เป้าหมายการดำเนินงาน ผลผลิต ตัวชี้วัดและวงเงินซึ่งมีรายละเอียดที่ขอรับการจัดสรรประมาณการรายจ่ายและแผนการใช้จ่ายเงินเพื่อเสนอขออนุมัติต่อคณะกรรมการกองทุนก่อนเริ่มต้นปีงบประมาณภายในระยะเวลาที่คณะกรรมการกองทุนกำหนดโดยโครงการที่ขอรับการจัดสรรเงินจากกองทุนต้องไม่ซ้ำซ้อนกับงบประมาณที่ได้รับการจัดสรรจากสำนักงบประมาณและแหล่งทุนอื่นหากหน่วยงานมีความจำเป็นต้องใช้เงินกองทุนเพื่อเป็นค่าใช้จ่ายในการบริหารจัดการเกี่ยวกับการทำงานของคนต่างด้าวในระหว่างปีงบประมาณให้จัดทำข้อเสนอเพื่อขอรับการจัดสรรเงินกองทุนโดยแสดงรายละเอียดตามที่กำหนดไว้ในวรรคหนึ่งเพื่อเสนอขออนุมัติต่อคณะกรรมการกองทุน(๒)ให้หน่วยงานที่ขอรับเงินกองทุนเปิดบัญชีเงินฝากกับธนาคารของรัฐหรือธนาคารพาณิชย์ ประเภทออมทรัพย์ ชื่อบัญชี กองทุนเพื่อการบริหารจัดการการทำงานของคนต่างด้าวของ (ชื่อหน่วยงานที่ได้รับการจัดสรร) สำหรับการรับโอนเงินที่ได้รับการจัดสรรและแจ้งเลขที่บัญชีเงินฝากพร้อมส่งสำเนาสมุดเงินฝากให้แก่กรมการจัดหางานเพื่อจะได้สั่งจ่ายเงินกองทุนเข้าบัญชีเงินฝากโดยตรงและห้ามนำเงินอื่นใดที่ไม่ใช่เงินกองทุนฝากในบัญชีดังกล่าวข้อ ๗การใช้จ่ายเงินกองทุนเพื่อประโยชน์ในการบริหารจัดการการทำงานของคนต่างด้าวของหน่วยงานที่เกี่ยวข้องให้หน่วยงานที่ได้รับการจัดสรรเงินปฏิบัติดังต่อไปนี้(๑)ใช้จ่ายเงินกองทุนภายในวงเงินตามที่ได้รับอนุมัติจากคณะกรรมการกองทุน(๒)ให้หน่วยงานที่ขอรับเงินกองทุนเปิดบัญชีเงินฝากกับธนาคารของรัฐหรือธนาคารพาณิชย์ ประเภทกระแสรายวัน ชื่อบัญชี กองทุนเพื่อการบริหารจัดการการทำงานของคนต่างด้าวของ(ชื่อหน่วยงานที่ได้รับการจัดสรร)สำหรับจ่ายเงินตามงบรายจ่ายดังนี้(ก) งบบุคลากร ได้แก่ ค่าจ้างโดยให้จ่ายเป็นค่าจ้างชั่วคราวได้เฉพาะกรณีที่จำเป็นตามความเห็นชอบของคณะกรรมการกองทุนทั้งนี้อัตราค่าจ้างและวุฒิการศึกษาให้ถือปฏิบัติตามระเบียบของทางราชการ โดยอนุโลม(ข) งบดำเนินงานให้ใช้จ่ายได้ตามรายการที่คณะกรรมการกองทุนอนุมัติโดยให้ถัวจ่ายภายใต้กรอบวงเงินที่ได้รับการอนุมัติเว้นแต่ รายจ่ายประเภทค่าสาธารณูปโภคให้นำไปใช้จ่ายในประเภทอื่นภายในงบประมาณรายจ่ายนี้ได้หากไม่มีหนี้ค่าสาธารณูปโภคค้างชำระ(ค) งบลงทุนที่จำเป็นในการปฏิบัติงานตามที่คณะกรรมการกองทุนอนุมัติ(ง) งบรายจ่ายอื่น ให้ใช้จ่ายได้ตามที่คณะกรรมการกองทุนอนุมัติ(๓) ในกรณีที่หน่วยงานมีความจำเป็นต้องเปลี่ยนแปลง เพิ่มหรือลดรายการค่าใช้จ่ายในงบดำเนินงาน ภายใต้กรอบวงเงินงบประมาณที่ได้รับอนุมัติจากคณะกรรมการกองทุนให้ดำเนินการเฉพาะเพื่อแก้ไขปัญหาในการดำเนินงานหรือเพิ่มประสิทธิภาพในการปฏิบัติงานโดยคำนึงถึงประโยชน์ในการบริหารจัดการการทำงานของคนต่างด้าวและต้องสอดคล้องกับเป้าหมายการดำเนินงานและผลผลิตตามที่ระบุในเอกสารประกอบการจัดทำข้อเสนอเพื่อขอรับการจัดสรรเงินกองทุนตามมติคณะรัฐมนตรีหรือนโยบายเร่งด่วนของรัฐบาลแต่ต้องไม่เป็นการก่อหนี้ผูกพันข้ามปีงบประมาณให้หัวหน้าส่วนราชการของหน่วยงานตามวรรคหนึ่งที่จำเป็นต้องเปลี่ยนแปลงมีอำนาจเปลี่ยนแปลงเพิ่ม หรือลดรายการค่าใช้จ่ายในงบดำเนินงานภายใต้กรอบวงเงินที่ได้รับอนุมัติจากคณะกรรมการกองทุนเมื่อหน่วยงานได้ดำเนินการเปลี่ยนแปลง เพิ่มหรือลดรายการค่าใช้จ่ายแล้วให้รายงานต่อคณะกรรมการกองทุนทราบภายในสิบห้าวันนับแต่วันที่เปลี่ยนแปลงเพิ่ม หรือลดรายการค่าใช้จ่ายข้อ ๘ให้อธิบดีหรือผู้ที่ได้รับมอบหมายเป็นผู้มีอำนาจอนุมัติการใช้จ่ายเงินตามแผนการดำเนินงานประจำปีที่คณะกรรมการกองทุนอนุมัติโดยลงลายมือชื่ออนุมัติในหลักฐานการจ่ายหรือใบสำคัญคู่จ่ายหรือหลักฐานการขอรับชำระหนี้ทุกฉบับหรือลงลายมือชื่อในงบหน้าหลักฐานการจ่ายหรือใบสำคัญคู่จ่ายก็ได้ข้อ ๙การใช้จ่ายเงินกองทุนตามข้อ ๗ จากบัญชีประเภทออมทรัพย์ ชื่อบัญชี กองทุนเพื่อการบริหารจัดการการทำงานของคนต่างด้าวของ(ชื่อหน่วยงานที่ได้รับการจัดสรร) ให้ทำได้เมื่อนำเข้าบัญชีประเภทกระแสรายวัน ชื่อบัญชี กองทุนเพื่อการบริหารจัดการการทำงานของคนต่างด้าวของ (ชื่อหน่วยงานที่ได้รับการจัดสรร)ข้อ ๑๐การจ่ายเงินกองทุนให้กระทำได้โดยวิธีการอย่างใดอย่างหนึ่ง ดังต่อไปนี้(๑) เงินสด(๒) เช็คระบุชื่อผู้มีสิทธิ และขีดฆ่า คำว่า หรือผู้ถือ ออก(๓) โอนเงินเข้าบัญชีเงินฝากของคนต่างด้าวหรือเข้าบัญชีของหน่วยงานที่เกี่ยวข้องทั้งนี้ค่าธรรมเนียมการโอนเงินเข้าบัญชีของคนต่างด้าวที่ขอรับเงินประกันค่าใช้จ่ายในการส่งคนต่างด้าวกลับออกไปนอกราชอาณาจักรคืนให้ตกเป็นภาระแก่ผู้รับโอนข้อ ๑๑การสั่งจ่ายเงินจากบัญชีเงินกองทุนของกรมการจัดหางานให้มีผู้ลงลายมือชื่อสั่งจ่ายร่วมกันสองฝ่ายฝ่ายละหนึ่งคน คืออธิบดีหรือรองอธิบดีผู้ที่ได้รับมอบหมายฝ่ายหนึ่งกับผู้ซึ่งอธิบดีมอบหมายอีกฝ่ายหนึ่งข้อ ๑๒การสั่งจ่ายเงินจากบัญชีเงินกองทุนของหน่วยงานที่ได้รับการจัดสรรให้หัวหน้าหน่วยงานหรือผู้ที่ปฏิบัติหน้าที่แทนหัวหน้าหน่วยงานฝ่ายหนึ่งร่วมกับผู้ที่ได้รับมอบหมายอีกฝ่ายหนึ่งซึ่งปฏิบัติงานในหน่วยงานนั้น ตามความจำเป็นและเหมาะสมข้อ ๑๓วิธีปฏิบัติเกี่ยวกับการรับเงิน การเบิกเงิน การจ่ายเงิน การเก็บรักษาเงินการนำเงินฝากคลัง การบัญชี การนำเงินส่ง และการพัสดุหรือวิธีปฏิบัติอื่นใดที่ยังไม่ได้กำหนดไว้ในข้อกำหนดนี้ให้ถือปฏิบัติตามกฎหมายและระเบียบของทางราชการโดยอนุโลมหากไม่สามารถปฏิบัติตามกฎหมายและระเบียบของทางราชการได้ ให้นำเสนอคณะกรรมการกองทุนพิจารณาอนุมัติก่อนขอทำความตกลงกับกระทรวงการคลังข้อ ๑๔ให้มีการตรวจสอบภายในเกี่ยวกับการดำเนินงานด้านต่าง ๆ ของเงินกองทุนที่ได้รับการจัดสรรอย่างน้อยปีละหนึ่งครั้งข้อ ๑๕หน่วยงานที่ได้รับการจัดสรรเงินจากกองทุนต้องจัดทำรายงานการรับจ่ายเงินกองทุนประจำเดือนพร้อมรายงานผลการดำเนินงานและส่งให้แก่กรมการจัดหางานภายในวันที่สิบของเดือนถัดไปพร้อมเก็บหลักฐานการใช้จ่ายเงินไว้เพื่อประโยชน์ในการตรวจสอบข้อ ๑๖หน่วยงานที่ได้รับการจัดสรรเงินกองทุนต้องจัดทำรายงานผลการปฏิบัติงานและการใช้จ่ายเงินต่อกองทุนภายในสิบห้าวันนับแต่วันสิ้นสุดโครงการหรือวันสิ้นสุดปีงบประมาณ เพื่อเสนอต่อคณะกรรมการกองทุนหากมีเงินเหลือจ่ายให้นำส่งเงินเหลือจ่ายพร้อมดอกผลคืนกองทุนภายในกำหนดเวลาดังกล่าวประกาศ ณ วันที่ ๑๔ กันยายน พ.ศ. ๒๕๖๐หม่อมหลวงปุณฑริก สมิติปลัดกระทรวงแรงงานประธานกรรมการกองทุนเพื่อการบริหารจัดการการทำงานของคนต่างด้าวพิมพ์มาดา/อัญชลี/จัดทำ๒๐กันยายน ๒๕๖๐นุสรา/ตรวจ๒๓กันยายน ๒๕๖๐[๑]ราชกิจจานุเบกษา เล่ม ๑๓๔/ตอนพิเศษ ๒๒๘ ง/หน้า ๔๙/๑๘กันยายน ๒๕๖๐